Ovi zmajevi iz davnih vremena su predivna stvorenja.
Bizarni su,
predivni su
i o njima znamo veoma malo toga.
Ove misli prolazile su mi kroz glavu
kada sam gledao po stranicama moje prve knjige o dinosaurusima.
Tada sam imao oko pet godina
i tada sam odlučio
da ću postati paleontolog.
Paleontologija mi je omogućila da kombinujem
svoju ljubav prema životinjama
sa željom da putujem u udaljene krajeve sveta.
Sada, nekoliko godina kasnije, vodio sam nekoliko ekspedicija
do najudaljenijeg od udaljenih krajeva na ovoj planeti, Sahare.
Radio sam u Sahari jer sam bio u potrazi
da otkrijem nove ostatke bizarnog, ogromnog dinosaurusa,
grabljivice zvane spinosaurus.
Pronađeno je nekoliko kostiju ove životinje
u pustinjama Egipta
i pre oko 100 godina ih je opisao nemački paleontolog.
Nažalost, sve njegove kosti spinosaurusa uništene su u Drugom svetskom ratu.
Sve što nam je ostalo je nekoliko crteža i beleški.
Iz ovih crteža,
znamo da je ovo stvorenje, koje je živelo pre oko 100 miliona godina,
bilo veoma veliko,
imalo je velike bodlje na leđima koje su činile predivno jedro,
vilica mu je bila duga i uska, pomalo nalik na krokodila,
sa zubima konusnog oblika
kojim je možda lovio klizav plen, poput ribe.
Ali to je bilo sve što smo znali
o ovoj životinji narednih 100 godina.
Moj terenski rad odveo me je
do graničnog predela između Maroka i Alžira,
do mesta zvanog Kem Kem.
To je teško mesto za rad.
Imate posla sa peščanim olujama i zmijama i škorpijama
i tamo je veoma teško naći dobre fosile.
Ali naš težak rad se isplatio.
Otkrili smo mnogo sjajnih primeraka.
Tu je najveća kost dinosaurusa
koja je ikada pronađena u ovom delu Sahare.
Pronašli smo ostatke ogromnih dinosaurusa grabljivica,
dinosaurusa grabljivica srednje veličine
i sedam ili osam razlčitih vrsta grabljivica nalik krokodilima.
Ovi fosili su bili smešteni u rečnom sistemu.
Rečni sistem takođe je bio dom ogromnog celakanta veličine automobila,
ogromne testerače
a nebo iznad rečnog sistema bilo je prepuno pterosaurusa,
letećih reptila.
Bilo je to prilično opasno mesto,
tamo ne biste želeli da otputujete kada biste imali vremeplov.
Pronalazili smo sve ove neverovatne fosile životinja
koji su živeli u isto vreme sa spinosaurusom,
ali sam spinosaurus se ispostavio kao težak za uhvatiti.
Nalazili smo samo deliće
i nadao sam se da ćemo u nekom trenutku pronaći delimičan skelet.
Konačno, nedavno smo uspeli
da pronađemo mesto za kopanje
gde je lokalni lovac na fosile pronašao nekoliko kostiju spinosaurusa.
Vratili smo se na lokaciju, skupili smo još kostiju.
Tako smo nakon 100 godina konačno imali delimični skelet
ovog bizarnog stvorenja.
I mogli smo da ga rekonstruišemo.
Sada znamo da je spinosaurus imao glavu
pomalo nalik na krokodila,
veoma drugačiju od drugih dinosaurusa grabljivica,
drugačiju od tiranosaurusa reksa.
Ali zaista zanimljive informacije dobili smo od ostatka skeleta.
Imali smo dugačke bodlje
koje su formirale veliko jedro.
Imali smo kosti nogu, kosti lobanje,
široka stopala u obliku vesala -
opet, veoma neobično,
nijedan drugi dinosaurus nema ovakva stopala
i mislimo da su verovatno bili naviknuti na hodanje po mekoj podlozi
ili veslanje po vodi.
Takođe smo posmatrali i finu mikrostrukturu kosti,
unutrašnju strukturu kostiju spinosaurusa
i ispostavlja se da su veoma guste i kompaktne.
Opet, ovo je nešto što vidimo
kod životinja koje dosta vremena provode u vodi,
korisno je za kontrolu plovnosti u vodi.
Sve kosti smo stavili pod rendgen i napravili digitalni skelet spinosaurusa.
I kada smo pogledali digitalni skelet,
shvatili smo da je ovo zaista jedinstven dinosaurus.
Veći je od tiranosaurusa reksa,
i sve u vezi sa njim naglašava da jede ribu,
ali zapravo ceo skelet nam je govorio da on voli vodu -
guste kosti, stopala nalik veslima i smanjeni zadnji udovi
i opet, ovo je nešto što viđamo kod životinja
koje provode značajne količine vremena u vodi.
Dok smo na našeg spinosaurusa nabacivali meso -
gledam vezivanje mišića i obmotavanje našeg dinosaurusa kožom -
shvatamo da imamo posla sa rečnim čudovištem,
dinosaurusom grabljivicom, koji je veći od tiranosaurusa reksa,
vladara ove prastare reke džinova,
koji se hranio mnogim vodenim životinjama koje sam vam ranije pokazao.
To je ono što ovo otkriće čini neverovatnim.
To je dinosaurus nalik nijednom drugom.
Neki ljudi su mi rekli: "Opa, ovo je otkriće života.
Na svetu nije ostalo još mnogo toga da se otkrije."
Mislim da je istina daleko od toga.
Mislim da je Sahara još prepuna blaga
i kada mi ljudi kažu da nema više mesta za istraživanje,
volim da citiram čuvenog lovca na dinosauruse,
Roja Čepmena Endrusa,
a on je rekao: "Avantura je uvek bila tik iza ćoška,
a svet je još prepun ćoškova".
To je bilo istina pre mnogo decenija
kada je Roj Čepmen Endrus napisao ove reči.
Istina je i danas.
Hvala vam.
(Aplauz)